ТЭКСТЫ ПЕСЕНЬ

ТРАДЫЦЫЙНАГА ВЯСЕЛЬНАГА АБРАДУ

ВЁСКІ КЛІН

ХОЦІМСКАГА РАЁНА

МАГІЛЁЎСКАЙ ВОБЛАСЦІ

Пад’яджаем мы пад сяло

Пад’яджаем мы пад сяло

Грайце дудачкі весяло

Грайце дудачкі весяло

Што б наша сяло весяло

Што б наша сяло весяло

Што б наш Кліночак- гарадочак

Што б наш Кліночак- гарадочак

Што б наш Андрэйка весел быў

Што б наш Андрэйка весел быў (Маладую садзяць на падушку, яна чакае жаніха пад гэту песню)

Касіца мая русая

Касіца мая русая

Нядзелю цябе часала

Нядзелю цябе часала

За адзін вечарок прайграла

За адзін вечарок прайграла

За адну чарачку прапіла

За адну чарачку прапіла

За адно словачка аддала

За адно словачка аддала

Чарачка мая медная

Словачка маё вернае. (Сяброўкі расчэсваюць валасы нявесце, заплятаюць касу пад песню)

Дзевачкі мае падружкі мае

Савіце- ка мне красівый вянок

Вяночак віце шоўку ня трыце

Вяночак віце шоўку ня трыце

Нябось Светачка вяночак саўём

Вяночак саўём шоўку не патрём (Надяваваюць на галаву нявесце вянок пад песню)

У варот бяроза стаяла

У варот бяроза стаяла

Дзеўка са двара з’яджала

Дзеўка са двара з’яджала

Вяршок бярозы сарвала

Вяршок бярозы сарвала

Стой мая бяроза без вяршка

Стой мая бяроза без вяршка

Без зялёнага лісціка

Без зялёнага лісціка

Жыві мамачка без мяне

Жыві мамачка без мяне

Без русай касы без маёй

Без русай касы без маёй

Без шаўковага няплёту

Без шаўковага няплёту

Без шаўкоў (Маці благаславляе дачку іконаю на сямейнае жыццё пад песню)

Цёшча зяця на вячэру ждала

Цёшча зяця на вячэру ждала

Беленькі сахар на блюда клала

Беленькі сахар на блюда клала

Прыляцеў сакол рассыпаў сахар

Прыляцеў сакол рассыпаў сахар

Ой не чым цёшчы зяця частаваць

Ой не чым цёшчы зяця частаваць

Прыйшлося цёшчы дачку аддаваць

Прыйшлося цёшчы дачку аддаваць (На двор заходзяць малады з гасцямі пад песню)

Да дому сваты да дому

Да дому сваты да дому

Паелі коні салому

Паелі коні салому

І сена клачок-пятачок

І сена клачок-пятачок

І ўсю салому былінку

І ўсю салому былінку- грывінку (Маці нявесты перавязвае рушніком рукі маладым і благаслаўляе іх. Жаніх забірае нявесту з бацькоўскай хаты).

***А гукала зязюлечка***

А гукала зязюлечка,

Прыкланіўшы галовачку а к лісточку.

Прыкланіўшы галовачку пыталася,

А ці будзіць люта зіма, як лецечка?

Сабіралася ды Ніначка ў святліцу,

Прыкланіўшы галовачку а к сястрыцы.

Прыкланіўшы галовачку пыталася,

А ці будзіць свякровачка, як мамачка?

А ці будзіць свёкарка, як татачка?

А ці будзуць дзявёрачкі, як браточкі?

А ці будзуць заловачкі, як сястрыцы?

А ці будзуць на вуліцу пасылаці?

Ідзі Ніначка, ідзі не баріся,

Штоб на цябе Колечка не сварыўся.

***Ці забыўся ты, Андрэйка***

Ці забыўся ты , Андрэйка

Што табе мамачка казала.

Не пей перваю чарачку,

Узлей коніку на гріву,

Штоб была грівачка каляна,

Штоб была Ніначка румяна.

***А полем-полем, як морем, а дарогаю, як шнурком***

А полем-полем, як морем, а дарогаю, як шнурком

Ехала баяроў сем палкоў, а на перадзе Андрэйка.

А ён пугаю махаіць, сваіх баяроў здзіржаіць.

Стойце, баяры, не едзьце, пакуль Ніначка збярэцца.

Жаркі свечачкі запаліць, сваю Радзіму разжаліць.

Не разжаліла нікога, ні свайго бацьку, ні чужога.

Ні сваёй маткі, ні чужой.

***А коня мой, конь варанэй***

Ці надзеесся на бягню?

Ці ўвязеш свашак на гару?

На тую гару крутую,

Пад тую цэркаў, пад святую.

Пад тэя званы звонкія,

Пад тэя свечы жаркія

***Ня стой, Божачка, у парозе***

Ня стой жа Божачка ў парозе, а стой Божачка на куце,

Дай Бог долечку сіраце, і харошую гадзіну, і маладую дзяціну.

***А конічак на стаянке гагочыць***

А конічык на стаянке гагочыць,

А Ніначка ад бацькі іціць ня хочыць,

Мы коніка запратаем, павядзём,

Мы Ніначку пасодзім, павязём.

***Ня думай, Ніначка, ні гадай***

Ня думай Ніначка, ні гадай,

Павязем цябе за Дунай,

Я тога Дунаю не знаю,

Я ў ём плацця не прала,

Я ў ём вады не брала.

Ні прала плацця, праць будзеш,

Ні брала вады, браць будзеш.

***У варот бяроза стыяла***

У варот бяроза стыяла

Ніна са двара з’язжала,

Вяршок з бярозкі сарвала,

Стой мая бярозка без вярха,

Без зяленага лісціка,

Жыві мамачка без мяне,

Без русай касы без маёй.

***Абсявай, мамачка, абсявай***

Абсявай, мамачка, абсявай

Вяліку дарогу праважай,

Едзь мая дачушка здарова,

 Шчасліва табе дарога.

Ай будзь багата, як зямля,

Ай будзь весела, як пчала.

Ай будзь быстренька, як река,

Зямля багата хлеб родзіць.

Пчала весела, мёд носіць,

Речка быстрая, волны б’ець.

***Дабранач, мамачка, дабраныч***

Дабранач, мамачка, дабранач, не прыду к табе я наныч,

Не на ночку, не на дзве, не на цэлую нядзелю,

Жыві мамачка без мяне, без русай касы без маёй.

Павешу я плёт на праплёт, куды мамачкі ў клець хадзіць,

У клець ішоўшы забачыць, з клеці ішоўшы, заплачыць,

Та маей дачушкі я ў плёткі, што йна ў дзевачках насіла,

Бацькіна падвор’е красіла, цяпер некаму насіць, бацькіна падвор’е красіць.

***Цёшча зяця на вячэру звала***

Цёшча зяця на вячэру звала, беленькі сахар на блюда клала.

Прыляцеў сакол, рассыпаў сахар, ой нечым цёшчы зяця частаваць,

Прыйшлося цёшчы дочку аддаваць.

***А ўчора была, як роза цьвіла***

А ўчора была, як роза цьвіла, а сянні стала, як роза звяла.

Учора была дзевачкаю, прыхадзілі ка мне з гарэлачкаю,

А сянні стала маладзіцаю, пасылаюць мяне за вадзіцаю.

***А ў гародзі марковачка цьвіла***

А ў гародзі марковачка цьвіла, прызнайсь, прызнайсь дзевачка ці цэла.

Калі цэла, пасцель бела заслана, а ня цэла, то палочкам запала.

***ДРАЖНІЛКІ***

***1. Казалі-прыехалі, ажно пяшком прыйшлі***

Казалі-прыехалі, ажно пяшком прыйшлі, жаніха ў мяшку няслі,

І ногі тарчэлі, сабакі гырчэлі, а ножачкі дыр-дыр, сабакі гыр-гыр.

1. ***А ў нашэга свата***

А ў нашага свата някрытая хата, клеці, не павеці, нейдзе коней дзеці.

1. ***Паджанішнічык-галуза***

А ў паджанішніка вочы вялікі,

Вочы вялікі на паліцу глядзяць,

На паліцу глядзяць, дзе латкі стаяць.

Ні глядзі скоса, на паліцы проса,

Будзем талочы, выпаліш вочы,

Будзем палаці, будзеш канаці,

Будзем варыці, будзеш прасіці,

А мы паядзім і табе не дадзім.

1. ***Паднявесніцы-пціцы***

Паднявесніцы-пціцы сядзяць, як лісіцы.

1. ***Галышкі, свашкі***

Галышкі, свашкі, галышкі, чаго вас бярэць за кішкі?

1. ***Дадому, сваты, дадому***

Дадому сваты, дадому, паелі коні салому,

 І ўсю яшную аторю, і сена клачок з пятачок.